OPĆINA RAŽANAC

Ražanac XVII 61

23248 Ražanac

MB: 02705206

OIB: 08842442553

RKP: 35167

Razina: 22

Oznaka razdoblja: 2025-06

Šifra djelatnosti: 8411

Šifra općine: 371

**BILJEŠKE UZ FINANCIJSKA IZVJEŠĆA ZA RAZDOBLJE**

**OD 01.01.2025. – 30.06.2025. GODINE**

***1. Bilješke uz Izvještaj o prihodima i rashodima, primicima i izdacima (PR-RAS)***

**PRIHODI POSLOVANJA**

Prihodi poslovanja ostvareni su u iznosu 1.466.001,62 EUR što je za 13,80 % više u odnosu na isto razdoblje 2024. godine. Struktura prihoda poslovanja je slijedeća:

* **Prihodi od poreza (šifra 61)** ostvareni su u iznosu od 800.936,64 EUR što je za 3,90 % više u odnosu na isto razdoblje 2024. godine. Prihodi od poreza ostvareni su kako slijedi:
	+ *Porez na dohodak* u iznosu od 520.741,61 EUR,
	+ *Porez na imovinu* u iznosu od 277.208,86 EUR,
	+ *Porez na robu i usluge* u iznosu od 2.986,17 EUR.

Najznačajnije povećanje bilježi se kod prihoda od poreza na dohodak što je izravna posljedica promjene porezne politike te porata plaća u odnosu na početak 2024. godine. Prihodi od poreza na imovinu, točnije povremenih poreza na imovinu su manji za 22,10 %, što je uglavnom rezultat manjeg ostvarenja poreza na prometa nekretninama u odnosu na prethodnu godinu.

* **Pomoći iz inozemstva i od subjekata unutar općeg proračuna (šifra 63)** ostvarene su u iznosu od 485.494,01 EUR što je za 60,90 % više u odnosu na isto razdoblje prethodne godine. Ova vrsta prihoda ostvarena je kako slijedi:
	+ *Pomoći proračunu iz drugih proračuna* u iznosu od 273.064,56 EUR,
	+ *Pomoći temeljem prijenosa EU sredstava* u iznosu od 212.429,45 EUR.

Ostvareni su značajno veći prihodi od kapitalnih pomoću proračunu iz drugih proračuna u odnosu na isto razdoblje 2024. godine kada uopće nije bilo ostvarenja ove vrste prihoda. Kod ostalih podskupina ostvarenje je na razini istog razdoblja prethodne godine.

* **Prihodi od imovine (šifra 64)** ostvareni su iznosu od 20.715,32 EUR što predstavlja povećanje od 13,40 % u odnosu na isto razdoblje 2024. godine. Prihodi od imovine ostvareni su kako slijedi:
	+ *Prihodi od financijske imovine* u iznosu od 5,26 EUR,
	+ *Prihodi od nefinancijske imovine* u iznosu od 20.710,06 EUR.

Prihodi od imovine ostvareni su u sličnom iznosu kao i prethodne godine. Nešto bolje ostvarenje bilježi se kod prihoda od imovine (13,40 % više u odnosu na 2024. godinu) kod prihoda od nefinancijske imovine.

* **Prihodi od upravnih i administrativnih pristojbi, pristojbi po posebnim propisima i naknada (šifra 65)** ostvareni su u iznosu od147.512,92 EUR što je za 21,50 % manje u odnosu na isto razdoblje 2024. godine. Ova vrsta prihoda ostvarena je kako slijedi:
	+ *Upravne i administrativne pristojbe* u iznosu od 8.000,54 EUR,
	+ *Prihodi po posebnim propisima* u iznosu od 104,36 EUR*,*
	+ *Komunalni doprinosi i naknade* u iznosu od 139.365,88 EUR.

Prihodi od upravne i administrativnih pristojbe ostvareni su za 783,0 % manji u odnosu na isto razdoblje 2024. godine. Značajni pad bilježi se kod komunalnih doprinosa i naknada a razlog je manji broj izdanih Rješenja u odnosu na isto razdoblje 2024. godine.

* **Prihod od prodaje proizvoda i roba te pruženih usluga, prihod od donacija te povrati po protestiranim jamstvima (šifra 66)** ostvareni su u iznosu od 8.391,90 EUR što je za 1,30 % više u odnosu na isto razdoblje 2024. godine.
* **Kazne, upravne mjere i ostali prihodi (šifra 68)** ostvareni su u iznosu od 2.960,83 EUR što predstavlja povećanje od 182,70 % u odnosu na isto razdoblje 2024. godine.

Najznačajnije povećanje bilježi se kod ostalih prihoda zbog aktivacije pologa za prekope javnih površina budući da stranke nisu vratile iste u prijašnje stanje. Također još jedan od razloga većeg ostvarenja ove vrste prihoda u odnosu na 2024. godinu su poslane opomene za neplaćene kazne za prometne prekršaje te naplata istih.

**RASHODI POSLOVANJA**

Rashodi poslovanja izvršeni su u iznosu od 1.303.017,31 EUR što je za 67,10 % više u odnosu na isto razdoblje 2024. godine. Rashodi poslovanja izvršeni su kako slijedi:

* **Rashodi za zaposlene (šifra 31)** izvršeni su u iznosu od 207.3772,72 EUR što predstavlja povećanje od 59,50 % u odnosu na isto razdoblje 2024. godine. Rashodi za zaposlene izvršeni su kako slijedi:
* *Plaće (bruto)* u iznosu od 171.475,35 EUR,
* *Ostali rashodi za zaposlene* u iznosu od 7.659,95 EUR,
* *Doprinosi na plaće* u iznosu od 28.237,42 EUR.

Razlozi povećanja rashoda za zaposlene su porast bruto plaća i s tim povezan porast doprinosa te povećanje ostalih rashoda za zaposlene. Također povećao se i broj zaposlenih budući da je pokrenut projekt Ražanac moj dom + II na kojemu su zaposleni voditelj projekta i deset gerontodomaćica što je značajno povećanje u odnosu na isto razdoblje 2024. godine kada je projekt započeo te još nije bio zaposlen maksimalni broj djelatnika.

* **Materijalni rashodi (šifra 32)** izvršeni su u iznosu od 817.264,32 EUR što je za 88,10 % više u odnosu na isto razdoblje 2024. godine. Materijalni rashodi izvršeni su kako slijedi:
	+ *Naknade troškova zaposlenima* u iznosu od 10.650,17 EUR,
	+ *Rashodi za materijal i energiju* u iznosu od 111.288,20 EUR,
	+ *Rashodi za usluge* u iznosu od 640.739,75 EUR,
	+ *Ostali nespomenuti rashodi poslovanja* u iznosu od 53.077,61 EUR.

Najznačajnije povećanje u odnosu na 2024. godinu bilježi se kod rashoda za sluge. Unutar ove podskupine najznačajniji porast rashoda izvršen je unutar usluga tekućeg i investicijskog održavanja. U prvoj polovici 2025. godine pojačanom dinamikom su se odvijali radovi na tekućem i investicijskom održavanju komunalne infrastrukture što je glavni razlog značajni većeg izvršenja ove podskupine rashoda.

* **Financijski rashodi (šifra 34)** izvršeni su u iznosu od 4.246,12 EUR što je za 55,80 % više u odnosu na isto razdoblje 2024. godine.

Povećanje izvršenja ove skupine rashoda u odnosu na isto razdoblje 2024. godine je značajno povećanje ostalih financijskih rashoda. Naime, radi se o naknadi za obradu kredita koje je Općina Ražanac podigla kod HBOR-a.

* **Pomoći dane u inozemstvo i unutar općeg proračuna (šifra 36)** su izvršene u iznosu od 141.622,06 EUR što predstavlja povećanje od 30,10 % u odnosu na isto razdoblje 2024. godine. Ova vrsta rashoda ostvarena je kako slijedi:
	+ *Pomoći drugom proračunu i izvanproračunskim korisnicima*u iznosu od 9.897,45 EUR,
	+ *Pomoći proračunskim korisnicima drugih proračuna* u iznosu od 1.875,00 EUR,
	+ *Prijenos proračunskim korisnicima* u iznosu od 129.849,61 EUR.

Prijenos proračunskim korisnicima najznačajnije je porastao u odnosu na isto razdoblje 2024. godine dok su ostale podskupine na prošlogodišnjoj razini ili manje. Prijenos proračunskim korisnicima primarno je porastao zbog povećanja bruto plaća svim zaposlenicima proračunskih korisnika.

* **Naknade građanima i kućanstvima na temelju osiguranja i druge naknade (šifra 37)** izvršene su u iznosu od 54.226,23 EUR što je 61,10 % više u odnosu na isto razdoblje 2024. godine.

Naknade građanima i kućanstvima su porasle u značajnom iznosu zbog odluke da Općina Ražanac dodjeli pomoć za svako novorođeno dijete u iznosu od 1.000,00 eura godišnje do sedme godine života djeteta. Kako se ova odluka počela primjenjivati početkom 2024. godine suma je višestruko narasla zbog predaje zahtjeva (kojih je 30-ak godišnje) te isplate drugih rata prema sklopljenim ugovorima. Ovakav trend rasta očekuje se sedam godina uzastopno.

* **Rashodi za donacije, kazne, naknade šteta i kapitalne pomoći (šifra 38)** izvršeni su u iznosu od 78.285,86 EUR ili za 11,90 % više u odnosu na isto izvještajno razdoblje 2024. godine.

Osnovni razlog povećanja ove skupine rashoda je donacija Turističkoj zajednici Općine Ražanac gdje je prva tranša predviđenih sredstava išla u prvom tromjesečju dok je prethodne godine to bilo u trećem tromjesečju. Također povećana su i izdvajanja za DVD Ražanac.

**PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine ostvareni su u iznosu 12.446,01 EUR što je za 96,20 % manje u odnosu na isto razdoblje 2024. godine.

Prihodi od prodaje nefinancijske imovine značajno su manji zbog toga što do kraja prvog tromjesečja elaborati nisu izrađeni te se nije moglo pristupiti prodaji nefinancijske imovine. Porast ove vrste prihoda očekuje se u drugoj polovici 2025. godine.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine izvršeni su u iznosu od 1.307.987,83 EUR što je za 87,00 % više u odnosu na isto razdoblje 2024. godine. Rashodi za nabavu nefinancijske imovine ostvareni su kako slijedi:

* **Rashodi za nabavu neproizvedene dugotrajne imovine (šifra 41)** izvršeni su u iznosu od 18.029,75 EUR što je smanjenje od 74,10 % u odnosu na isto razdoblje 2024. godine.
* **Rashodi za nabavu proizvedene dugotrajne imovine (šifra 42)** izvršeni su u iznosu od 1.182.177,76 EUR što je povećanje od 105,20 % u odnosu na isto razdoblje 2024. godine. Ova vrsta rashoda izvršena je kako slijedi:
	+ *Građevinski objekti* u iznosu od 1.132.772,46 EUR,
	+ *Postrojenja i oprema* u iznosu od 17.030,30 EUR,
	+ *Nematerijalna proizvedena imovina* u iznosu od 32.375,00 EUR.
* **Rashodi za dodatna ulaganja na nefinancijskoj imovini (šifra 45)** izvršeni su u iznosu od 107.780,32 EUR što je povećanje za 101,20 % u odnosu na isto razdoblje 2024. godine.

**IZDACI ZA FINANCIJSKU IMOVINU IOTPLATE ZAJMOVA**

Izdaci za financijsku imovinu i otplate zajmova izvršeni su u iznosu od 19.595,90 EUR a odnose se otplatu kredita kojeg je Općina Ražanac podigla kod Hrvatske banke za obnovu i razvitak za rekonstrukciju javne rasvjete. Tokom istog razdoblja 2024. godine nije bilo izvršenja ove vrste rashoda.

**Višak prihoda i primitaka raspoloživ u slijedećem razdoblju**

U izvještajnom razdoblju ostvaren je ukupni višak prihoda i primitaka u odnosu na rashode i izdatke u iznosu od 170.627,19 EUR.

**Prosječan broj zaposlenih**

Tokom izvještajnog razdoblja prosječan broj zaposlenih iznosi 19 (devetnaest).

***2. Bilješke uz Izvještaj o obvezama***

Na početku izvještajnog razdoblja, odnosno 1. siječnja 2025. godine, ukupne obveze iznosile su 424.257,39 EUR. Tijekom izvještajnog razdoblja preuzete su obveze u iznosu od 2.548.441,92 EUR, dok su tijekom izvještajnog razdoblja podmirene u iznosu od 2.310.221,60 EUR.

Na kraju izvještajnog razdoblja Općina Ražanac ima evidentirane ukupne obveze u iznosu 662.477,71 EUR od čega je 46.067,44 dospjelo a 616.410,27 EUR nedospjelo.

Obveze koje su dospjele a nisu podmirene odnose se na račune dobavljača koji zbog nekog razloga nisu potpuni te prema Proceduri nisu poslani na plaćanje te se čeka da dobavljači upotpune elemente koji nedostaju kako bi se obaveze podmirile.

U Ražancu 07. srpnja 2025. godine

Bilješke izradio:

Pročelnik UO za financije, proračun i ekonomske poslove

Marko Katić, mag. oec.

 Damir Jordan, ing.

 Općinski načelnik